**PRIVOLITEV**

**za zbiranje in obdelovanje osebnih podatkov**

Spodaj podpisani/a ……………………………. (ime in priimek), stanujoč/a ……………………………………………. , v skladu z določili Splošne uredbe o varstvu podatkov (GDPR) dajem izrecno privolitev za sodelovanje ter zbiranje in obdelavo osebnih podatkov v pilotnem projektu »Izvedba pilotnih projektov, ki bodo podpirali prehod v izvajanje sistemskega zakona o dolgotrajni oskrbi« (v nadaljnjem besedilu: pilotni projekt).

*Namen* zbiranja in obdelave podatkov je izvedba pilotnega projekta in analiza obstoječega staja za potrebe izvajanja storitev na področju dolgotrajne oskrbe – pravic, potreb in storitev (zdravstvenih in socialnih) na področju dolgotrajne oskrbe. Izhodišča pilotnega projekta bodo podlaga za sistemsko ureditev na področju dolgotrajne oskrbe ter povezovanje s sistemom zdravstvenega in socialnega varstva.

*Upravljavec* osebnih podatkov je ZD Celje ima pooblaščeno osebo za varstvo osebnih podatkov, dosegljivo na elektronskem naslovu dolgotrajna.oskrba@zd-celje.si in telefonski številki 03 54 34 162. Podatki, ki bodo zbrani pri upravljavcu ZD Celje, ki je vključen v pilotni projekt, se bodo v šifrirani obliki nadalje obdelovali s strani evalvatorja, ki bo izbran v postopku javnega naročila, in bo torej *obdelovalec* podatkov. Na koncu bodo podatki v agregirani in šifrirani obliki posredovani Ministrstvu za zdravje, Štefanova 5, 1000 Ljubljana, z zgoraj navedenim namenom sistemske ureditve na področju dolgotrajne oskrbe.

Osebe, vključene v pilotni projekt, zaposlene tako pri upravljavcu kot tudi obdelovalcu, so pogodbeno zavezane k varovanju osebnih podatkov.

Vsi podatki v okviru pilotnega projekta se obdelujejo na *podlagi* a. točke drugega odstavka 9. člena Splošne uredbe EU o varstvu osebnih podatkov, ki dovoljuje obdelavo posebnih vrst osebnih podatkov za določen namen na podlagi izrecne privolitve posameznika, na katerega se nanašajo osebni podatki.
Podatki se hranijo za *čas trajanja* pilotnih aktivnosti, najkasneje do 31. 12. 2020.

Kot posameznik, na katerega se nanašajo pridobljeni podatki, imate naslednje *pravice*:

* pravico, da lahko pri upravitelju ZD Celje kadarkoli brezplačno dostopate do svojih osebnih podatkov,
* pravico, da lahko od upravljavca ZD Celje kadarkoli zahtevate popravek ali izbris danih osebnih podatkov ali omejitev obdelave,
* pravico, da lahko vložite ugovor obdelave danih podatkov in
* pravic, da prenesete podatke,

in sicer tako, da po elektronski poti ali priporočeno po pošti vložite ustrezno zahtevo za zgoraj navedene pravice. Upravljavec ZD Celje bo na razumen način preveril identiteto ter na vlogo odgovoril brez nepotrebnega odlašanja, vendar najpozneje v enem mesecu.
Pravico imate tudi do vložitve pritožbe ali prijave pri Informacijskem pooblaščencu na naslovu Dunajska 22, 1000 Ljubljana, e-naslov: gp.ip@ip-rs.si, telefonska številka: (01) 230 97 30.

V ……………, dne …………. Podpis: